OpenLLM-France/wikimedia huggingface dataset:
# Maria Goos

Maria Goos (nascuda a Breda (Països Baixos), 1956) és una dramaturga i directora de teatre neerladesa. Des de 1982 dirigeix la Toneelacademie (Acadèmia d'Art Dramàtic) de Maastricht. També ha escrit guions per a sèries de televisió i col·labora amb el periòdic Leef! amb una columna humorística.

## Obra dramàtica

* 1982. En toen Mamma (I després, mare).
* 1983. Tussen Zussen (Entre germanes).
* 1983. Blessuretijd (Temps de descompte).
* 1984. Een avond in Extase (Una nit en l'èxtasi).
* 1985. De Keizerin van België (L'emperadriu de Bèlgica).
* 1986. Helden (Herois).
* 2000. Familie (Família).
* 2001. Nu Even Niet, primera part. (Taula per a quatre).
* 2002. Cloaca (Claveguera).
* 2003. Nu Even Niet, segona part.

## Enllaços externs

* Web oficial de Maria Goos (en neerlandès)
* Maria Goos al youtube
# Posa

Posa (francès Pouze) és un municipi francès situat al departament de l'Alta Garona, a la regió Occitània.

## Referències

* ↑ «Toponímia occitana». Arxivat de l'original el 2012-03-03. [Consulta: 6 juliol 2010].
Viccionari
# Kàrpovo

Kàrpovo (en rus: Карпово) és un poble de l'óblast de Vladímir, a Rússia, segons el cens del 2010 tenia 3 habitants. Pertany al districte municipal de Sóbinka.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Larry Wall

Larry Wall (27 de setembre de 1954) és un programador, lingüista i autor estatunidenc, més conegut per haver creat el llenguatge de programació Perl el 1987.
És l'autor del programa rn (lector d'articles d'Usenet) i del quasi universal patch. Ha guanyat el IOCCC (concurs internacional de codi C ofuscat) dues vegades i va rebre el primer premi de la Free Software Foundation per a l'avanç del programari lliure el 1998.
Més enllà de les seves habilitats tècniques, Wall és conegut per mor del seu irònic sentit de l'humor, que manifesta en els seus comentaris en el codi font o a Usenet. Per exemple (traducció lliure): "No m'agrada fer estupideses, excepte si és fet expressament".
També és un lingüista molt entrenat, la qual cosa el va ajudar molt durant l'escriptura dels seus llibres així com durant el disseny del Perl. És coautor del llibre Programming Perl, recurs definitiu per als programadors del Perl. També ha editat el Perl Cookbook. Els seus llibres han estat publicats per l'editorial O'Reilly Media.
La seva fe cristiana l'ha influït fins i tot en la mateixa terminologia del Perl (aquest nom prové de Mateu 13:46. El mateix passa amb la funció bless o les categories de Perl 6 anomenades apocalypse i exegesis. De fet, Wall i la seva dona tenien la intenció de trobar un llenguatge possiblement africà sense escriptura per a estudiar-lo, crear-ne una escriptura, i poder-hi traduir qualcuns textos, entre els quals es trobaria la Bíblia. Per mor de problemes de salut (no tolera el gluten i és pràcticament cec d'un ull) varen haver de cancel·lar els seus plans.
En Wall continua la seva feina desenvolupant el Perl i fa de dissenyador principal del projecte.
Va aconseguir el batxillerat a la Universitat Seattle Pacific el 1976.

## Enllaços externs

* Entrevista a Larry Wall de Linux Journal (anglès)
* Pàgina personal (anglès)
* Softpanorama Larry Wall (anglès)
* Perl, the first Postmodern Language (anglès)
# Muixir al-Dawla

Muixir al-Dawla (Conseller d'Estat) fou un títol de Pèrsia sota la Dinastia Qajar que es va concedir a sis persones que van servir d'ambaixadors o diplomàtics en diverses missions, i cinc d'ells (tots menys el primer) foren ministres d'afers exteriors. El primer fou Mirza Sayyid Djafar Khan Trabrizi conegut com a Muhandis Baixi (?-1862), al qual li fou concedit el 1860. El darrer fou Muixir al-Dawla Mirza Hasan Khan Pirniya (1874-1935), que el va rebre el 1920 en la sisena vegada que exercia com a primer ministre (agost de 1918 a 21 de febrer de 1921).

## Referències

* ↑ Enciclopèdia de l'Islam, VII, 678
# Petrey (Alabama)

Petrey, Alabama és una població dels Estats Units a l'estat d'Alabama. Segons el cens del 2000 tenia 63 habitants.

## Demografia

Segons el cens del 2000, Petrey tenia 63 habitants, 28 habitatges, i 15 famílies. La densitat de població era de 32,9 habitants/km².
Per edats la població es repartia de la següent manera: un 14,3% tenia menys de 18 anys, un 12,7% entre 18 i 24, un 22,2% entre 25 i 44, un 30,2% de 45 a 60 i un 20,6% 65 anys o més.
L'edat mediana era de 46 anys. Per cada 100 dones hi havia 90,9 homes. Per cada 100 dones de 18 o més anys hi havia 100 homes.
La renda mediana per habitatge era de 34.583 $ i la renda mediana per família de 50.833 $. Els homes tenien una renda mediana de 26.500 $ mentre que les dones 26.000 $. La renda per capita de la població era de 20.659 $. Cap de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 «Fact Sheet- Petrey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r juliol 2010].
* ↑ «Geographic Comparison Table- Petrey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Marià Bordas Mon

Marià Bordas Mon (Barcelona, 14 de maig de 1960) és un jugador d'hoquei sobre herba, arquitecte i especialista sobre equipaments esportius català.
Format com a jugador al Reial Club de Polo de Barcelona, durant la seva trajectòria com a esportista i jugador d'hoquei sobre herba, guanyà cinc Campionats de Catalunya els anys 1978, 1979, 1981, 1983 i 1984. Guanyà també sis Copes del Rei els anys 1979, 1980, 1981, 1982, 1983 i 1989. A més, guanyà quatre Lligues els anys 1978, 1980, 1981 i 1982. Com a jugador, competì amb la selecció espanyola, i participà en els Jocs Olímpics d'Estiu de 1984 a Los Angeles.
Més enllà de la seva trajectòria esportiva, Marià Bordas, format com a arquitecte a l'Escola Tècnica Superior d'Arquitectura de Barcelona, ha estat Cap de la Secció Tècnica del Servei d'Equipaments Esportius del Consell Català de l'Esport de la Generalitat de Catalunya des de 1999 fins al 2014, així com Director del 'Pla Director d'Instal·lacions i Equipaments Esportius de Catalunya'. També ha estat conferenciant, escriptor i traductor d'articles i llibres sobre aspectes tècnics i sobre la sostenibilitat dels equipaments esportius.

## Referències

* ↑ «Marià Bordas Mon». Gran Enciclopèdia Catalana. Barcelona: Grup Enciclopèdia Catalana [Consulta: 27 octubre 2022].
* ↑ «Mariano Bordas». Olympedia. [Consulta: 27 octubre 2022].
* ↑ «Mariano Bordas». Olympic Sports. [Consulta: 27 octubre 2022].
* ↑ «Perfil i trajectòria professional per a la seva publicació al Portal de la Transparència AL». Departament de Governació i Relacions Institucionals de la Generalitat de Catalunya. [Consulta: 27 octubre 2022].
* ↑ «Servei d'Equipaments Esportius. Responsable Sr. Mariano Bordas Mon». Generalitat de Catalunya. [Consulta: 27 octubre 2022].
* ↑ Bordas Mon, Mariano «“Deporte para un mundo mejor” - Las barreras invisibles». 3er Congreso Iberoamericano de Instalaciones Deportivas y Recreativas [Barcelona], 17-10-2011 [Consulta: 27 octubre 2022].
# Posada a punt

La posada a punt o, en francès, mise en place (pronunciació francesa: ​) és, en l'art culinari, la preparació necessària abans de cuinar, i s'utilitza sovint en les cuines professionals per a referir-se a l'organització i la disposició dels ingredients (talls de carn, condiments, salses, espècies, verdures acabades de tallar...), així com els estris de cuina necessaris, que un cuiner requerirà per a elaborar els plats de la carta que es preveu que es preparin durant una servei o jornada de treball. La pràctica es pot aplicar també a les cuines domèstiques.

## Referències

* ↑ «posada a punt - Cercaterm». TERMCAT. [Consulta: 3 abril 2024].
* ↑ «Neolosfera: gastronomia – Pàgina 8». UPF, 10-05-2022. [Consulta: 3 abril 2024].
* ↑ «▷ ¿Qué significa mise en place? Explicación con foto y ejemplo - Código Cocina» (en castellà), 22-04-2015. [Consulta: 3 abril 2024].
* ↑ Montagné, Prosper. Larousse Gastronomique. Jennifer Harvey Lang (ed.). New York: Crown, 1988. Second English edition.
* ↑ Charnas, Dan. Work Clean: The life-changing power of mise-en-place to organize your life, work, and mind (en anglès). Rodale, 2016. ISBN 9781623365936.
* ↑ «The Reluctant Gourmet, "Mise en place"», 17-07-2012. [Consulta: 10 febrer 2013].
* ↑ Ruhlman, Michael. Ruhlman's Twenty. Chronicle Books, 14 September 2018, p. 13. ISBN 978-0811876438. Arxivat 23 de gener 2021 a Wayback Machine.
* ↑ Weisberg, Deena Skolnick; etal Trends in Cognitive Sciences, 18, 6, 01-06-2014, pàg. 276–278. DOI: 10.1016/j.tics.2014.02.012. PMID: 24684854 [Consulta: May 31, 2016].
# Kansas (Alabama)

Kansas és una població dels Estats Units a l'estat d'Alabama. Segons el cens del 2000 tenia 260 habitants.

## Demografia

Segons el cens del 2000, Kansas tenia 260 habitants, 117 habitatges, i 80 famílies. La densitat de població era de 100,4 habitants/km².
Dels 117 habitatges en un 25,6% hi vivien nens de menys de 18 anys, en un 53% hi vivien parelles casades, en un 12% dones solteres, i en un 31,6% no eren unitats familiars. En el 26,5% dels habitatges hi vivien persones soles el 12,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,69.
Per edats la població es repartia de la següent manera: un 19,2% tenia menys de 18 anys, un 8,8% entre 18 i 24, un 25% entre 25 i 44, un 28,8% de 45 a 60 i un 18,1% 65 anys o més.
L'edat mediana era de 42 anys. Per cada 100 dones hi havia 85,7 homes. Per cada 100 dones de 18 o més anys hi havia 81 homes.
La renda mediana per habitatge era de 23.021 $ i la renda mediana per família de 24.167 $. Els homes tenien una renda mediana de 25.000 $ mentre que les dones 21.750 $. La renda per capita de la població era de 13.416 $. Aproximadament el 16,3% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Leptolebias splendens

Leptolebias splendens és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 3 cm de longitud total.

## Distribució geogràfica

Es troba a Sud-amèrica: Brasil.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Myers, G. S. 1942. Studies on South American fresh-water fishes. I. Stanford Ichthyol. Bull. v. 2 (no. 4): 89-114.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Màiri McAllan

Màiri McAllan (Glasgow, 14 de febrer de 1993), de nom complet Màiri Louise McAllan, és una política escocesa, ministra de Medi Ambient, Biodiversitat i Reforma Territorial des del maig del 2021. A més, forma part del Partit Nacional Escocès i del 2021 ençà és membre del Parlament Escocès de Clydesdale. Està capacitada com a advocada i anteriorment va exercir com a assessora especial de l'aleshores primera ministra Nicola Sturgeon.

## Vida primerenca

Va créixer i es va formar al municipi de Biggar de South Lanarkshire, però després va estudiar dret escocès a la Universitat de Glasgow i va passar un temps a la Universitat de Gant, a Bèlgica.
El seu pare Ian és també polític i fa de conseller local al barri de Clydesdale East de South Lanarkshire (que cobreix Biggar) des del 2017.

## Carrera

Es va presentar a la circumscripció de Dumfriesshire, Clydesdale i Tweeddale en les eleccions generals del Regne Unit del 2017, però no hi va obtenir un bon resultat.
Amb tot, el 6 de maig del 2021, va ser elegida membre del Parlament Escocès a Clydesdale.
Més endavant, el 19 de maig del 2021, va ser nomenada membre del nou govern com a ministra de Medi Ambient, Biodiversitat i Reforma Territorial.
El 15 de febrer del 2023, atesa la dimissió de Nicola Sturgeon com a primera ministra d'Escòcia, va passar a ser considerada una possible succeïdora del càrrec, juntament amb John Swinney, Angus Robertson, Kate Forbes, Humza Yousaf, Neil Gray i Keith Brown.

## Referències

* ↑ «Mairi McAllan: A lifelong local, a lawyer and an adviser to the First Minister» (en anglès). The National. [Consulta: 20 maig 2021].
* 1 2 «SNP choose Mairi to fight Mundell for rural Clydesdale». , 15-05-2017 [Consulta: 8 maig 2021].
* ↑ Bark, Stephen. «Political calling came early for Clydesdale MSP Màiri McAllan» (en anglès). Daily Record, 11-07-2021. [Consulta: 20 gener 2022].
* ↑ «Scotland Election 2021 > Clydesdale». BBC News [Consulta: 8 maig 2021].
* ↑ , 19-05-2021.
* ↑ «New Scottish Cabinet - gov.scot». www.gov.scot. [Consulta: 19 maig 2021].
* ↑ Carrell, Severin; Brooks, Libby; Adu, Aletha. «Who will replace Nicola Sturgeon? Scottish leadership runners and riders» (en anglès). The Guardian, 15-02-2023. [Consulta: 15 febrer 2023].
# Pla beta

En la dinàmica de fluids geofísica, una aproximació per la qual el paràmetre de Coriolis, f, s'estableix per variar linealment a l'espai s'anomena aproximació del pla beta.
En una esfera en rotació com la Terra, f varia amb el sinus de latitud; en l'anomenada aproximació del pla f, aquesta variació s'ignora i s'utilitza un valor de f adequat per a una latitud particular en tot el domini. Aquesta aproximació es pot visualitzar com un pla tangent que toca la superfície de l'esfera a aquesta latitud.
Un model més precís és una aproximació lineal de la sèrie de Taylor a aquesta variabilitat sobre una latitud determinada $\phi _{0}$:
$f=f_{0}+\beta y$, on $f_{0}$ és el paràmetre de Coriolis a $\phi _{0}$, $\beta =(\mathrm {d} f/\mathrm {d} y)|_{\phi _{0}}=2\Omega \cos(\phi _{0})/a$ és el paràmetre de Rossby, $y$ és la distància meridional des de $\phi _{0}$, $\Omega$ és la velocitat de rotació angular de la Terra, i $a$ és el radi de la Terra.
En analogia amb el pla f, aquesta aproximació s'anomena pla beta, tot i que ja no descriu la dinàmica en un hipotètic pla tangent. L'avantatge de l'aproximació del pla beta sobre formulacions més precises és que no aporta termes no lineals a les equacions dinàmiques; aquests termes fan que les equacions siguin més difícils de resoldre. El nom "pla beta" deriva de la convenció per denotar el coeficient de variació lineal amb la lletra grega β.
L'aproximació del pla beta és útil per a l'anàlisi teòrica de molts fenòmens en la dinàmica de fluids geofísics, ja que fa que les equacions siguin molt més manejables, però conserva la informació important que el paràmetre de Coriolis varia a l'espai. En particular, les ones de Rossby, el tipus d'ones més important si es considera la dinàmica atmosfèrica i oceànica a gran escala, depenen de la variació de f com a força restauradora; no es produeixen si el paràmetre de Coriolis s'aproxima només com a constant.

## Vegeu també

* Paràmetre de Rossby
* Efecte Coriolis
* freqüència de Coriolis
* Inestabilitat baroclínica
* Equacions quasigeostròfiques

## Referències

* ↑ Holton, James R.; Hakim, Gregory J. Academic Press. An Introduction to Dynamic Meteorology (en anglès). 5a, 2013, p. 160.
* Holton, J. R., An introduction to dynamical meteorology, Academic Press, 2004. ISBN 978-0-12-354015-7.
* Pedlosky, J., Geophysical fluid dynamics, Springer-Verlag, 1992. ISBN 978-0-387-96387-7.
# Maria de Borbó

«Maria de Borbó» té aquests significats:
* Maria de Borbó-Dampierre (1220-1274), dama de Borbó, esposa de Joan I de Dreux;
* Maria de Borbó (morta el 1387), emperadriu de Constantinoble;
* Maria de Borbó (morta el 1402), priora de Saint-Louis de Poissy;
* Maria de Borbó (1428-1448), esposa de Joan II de Lorena ;
* Maria de Borbó-Vendôme (1515-1538), promesa de Jacob V d'Escòcìa ;
* Maria II de Saint-Pol (1539-1601), duquesa d'Estouteville;
* Maria de Borbó-Montpensier (1605-1627), esposa de Gastó de France ;
* Maria de Borbó (1606-1692), comtessa de Soissons, espouse de Tomàs de Savoia-Carignan ;
* Maria-Margarita de Borbó (1983-), duquessa d'Anjou, esposa del príncep Lluís de Borbó, hereu legitimiste del tron de França.
# Primera catalana

«Primera catalana» té aquests significats:
* Primera catalana de futbol, torneig organitzat per la Federació Catalana de Futbol i conegut fins a l'any 2011 com a Preferent Territorial o popularment Regional Preferent.
* Primera divisió catalana de futbol, torneig, ara desaparegut, organitzat per la Federació Catalana de Futbol entre els anys 1991 i 2011 i conegut popularment com a Primera Catalana
* Primera divisió catalana de rugbi, màxim nivell de competició de la lliga de rugbi a 15 a Catalunya.
# Kansas (Oklahoma)

Kansas és un poble dels Estats Units a l'estat d'Oklahoma. Segons el cens del 2000 tenia 685 habitants.

## Demografia

Segons el cens del 2000, Kansas tenia 685 habitants, 231 habitatges, i 182 famílies. La densitat de població era de 176,3 habitants per km².
Dels 231 habitatges en un 45% hi vivien nens de menys de 18 anys, en un 56,7% hi vivien parelles casades, en un 18,2% dones solteres, i en un 20,8% no eren unitats familiars. En el 19% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,36.
Per edats la població es repartia de la següent manera: un 34% tenia menys de 18 anys, un 10,7% entre 18 i 24, un 27,9% entre 25 i 44, un 18,2% de 45 a 60 i un 9,2% 65 anys o més.
L'edat mediana era de 29 anys. Per cada 100 dones de 18 o més anys hi havia 90,7 homes.
La renda mediana per habitatge era de 25.893 $ i la renda mediana per família de 26.736 $. Els homes tenien una renda mediana de 19.000 $ mentre que les dones 21.771 $. La renda per capita de la població era de 9.984 $. Entorn del 26,5% de les famílies i el 30,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kansas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Kansas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Likir

El gompa (monestir) de Likir està situat al districte de Ladakh (a l'estat indi de Jammu i Caixmir), una mica apartat de l'Indus, a la seva riba dreta i a uns cinquanta km aigües avall de Leh, la capital.
El nom de Likir fa referència al fet que hom considera que el gompa està rodejat pels esperits de dues nagues (serps): Nando i Tagsako.
En 1065, el monarca de Ladakh, Lhachen Gyalpo, va donar els terrenys on ara s'aixeca el monestir al lama Drupwang Chedje, qui va començar la construcció del conjunt monàstic. Va passar per un període d'esplendor a l'època de Lhawang Lodos Sangphu (al segle XV), que va incorporar el monestir a l'orde gueluk. El monestir és la seu de les successives reencarnacions de Naris Rimpotxe.
El conjunt té una àmplia sèrie de dependències, capelles, sales d'assemblees (dukhang), etc. on es conserven imatges i decoració mural d'interès. A l'exterior s'aixeca una imatge gegantina, poc habitual a aquesta regió.
Allotja un centenar de monjos i una escola.
* Interior del recinte.
* Pintura mural.
* Decoració a un temple.
* Imatge de Buda.

## Referències

* ↑ Francke (1914), p. 88.
* ↑ Singh Jina, Prem. Ladakh: the land and the people. Indus Publishing, 1996, p. 210. ISBN 81-7387-057-8.

## Bibliografia

* Banerjee, Partha, S. (2010). Ladakh, Kashmir & Manali: The Essential Guide. 2nd Edition. Milestone Books, Calcutta. ISBN 978-81-903270-2-2.
* Francke, A. H. 1914, 1926. Antiquities of Indian Tibet. Vol. 1: Personal Narrative; Vol. 2: The Chronicles of Ladak and Minor Chronicles, texts and translations, with Notes and Maps. Reprint 1972. S. Chand & Co., New Delhi.
* Francke, A. H. (1977). A History of Ladakh. 1907 edition with critical introduction and annotations by S. S. Gergen & F. M. Hassnaian. Sterling Publishers, New Delhi.
* Rizvi, Janet. 1996. Ladakh: Crossroads of High Asia. Second Edition. Oxford India Paperbacks. 3rd Impression 2001. ISBN 0-19-564546-4.
* Janhwij Sharma. Architectural Heritage Ladakh. Har-Anand Publications Pvt Ltd. Nova Delhi, 2003. ISBN 81-241-0979-6
# Màiskoie (Sakhalín)

* Per a altres significats, vegeu «Màiskoie».
Màiskoie (en rus: Майское) és un poble de l'óblast de Sakhalín, a l'Extrem Orient de Rússia, que el 2013 tenia 99 habitants. Pertany al districte de Poronaisk.

## Referències

* ↑ Топонимический словарь Сахалинской области. Дальневосточное книжное издательство. Сахалинское отделение. ISBN 5-7440-0136-0.
* ↑ Высоков М. С., Голубев В. А., Кожухова Т. М., Колесников Н. А., Лопачёв А. М., Тварковский Л. С.. История Сахалинской области с древнейших времён до наших дней.
# Pla de Trullars

El Pla de Trullars és un pla del terme municipal de Monistrol de Calders, al Moianès.
És a la muntanya del mateix nom, a l'extrem oriental del terme, limitant ja amb Granera. És un pla disposat en forma de lletra u invertida, limitada a llevant pel cim de Trullars i el Serrat del Trompa, a ponent pel Serrat del Guaita i al nord pel lloc on hi havia hagut la masia de Trullars, de la qual queden només vestigis. La part central del pla de Trullars, l'antiga quintana del mas, és una zona plana en descens cap a migdia, amb camps de conreu i vinyes, on són característiques les barraques de vinya, sobretot a la zona central, on n'hi ha dues de molt boniques.
Pel costat de migdia del Pla de Trullars discorre el Camí de Monistrol de Calders al Coll. Les aigües de pluja del Pla de Trullars davallen cap a formar el Torrent de l'Hort de l'Om.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.